Grand Theft Auto V: Premium Edition ingyen 2020.05.21-ig az Epic Games Store-ban | ubuntu.hu
Grand Theft Auto V: Premium Edition ingyen 2020.05.21-ig az Epic Games Store-ban
2020. május 19. – 01.00 – Xplosive
Bár a GTA V WineHQ oldala szerint az Epic Games-es verzió Wine-on jelenleg nem megy, de én azért ingyen beszereztem a játékot. Főleg, hogy ez az értékelés csak egy teszt alapján van, ami Arch Linux-on lett csinálva Wine 5.8-cal. Jelenleg legalábbis "Garbage" ("Szemét") osztályozása van. Az eredeti DVD-s verzió és a Steam-es verzió viszont működik az ottani értékelések szerint. Én azért kipróbálom. Ha valóban nem megy, akkor legfeljebb majd játszok vele Windowson, de legalább ingyen megszereztem a GTA 5 Prémium kiadását, aminek az ára egyébként €29.99 EUR (10 616 Ft) (€1 EUR jelenleg 353.99 Ft) lenne.
Ebben a Prémium kiadásban benne van a teljes GTA V sztori, a GTA Online és minden létező játékmenet fejlesztés és tartalom.
Szintén megkapod a Criminal Enterprise Starter Pack-ot, a leggyorsabb módot, hogy elindítsd a bűnözői birodalmadat a GTA Online-ban.
Van még $1,000,000 bónuszpénz is a GTA Online-ban a Premium Edition-nel a Criminal Enterprise Starter Pack részeként, aminek a játékbeli fiókszámlán történő megjelenése 7-10 napot is igénybe vehet a játékos első GTA Online-ban való részvétele után. Ez a bónuszpénz csak az előszöri Starter Pack tulajdonosoknak elérhető.
Xplosive – május 19. 18.45
"Én azért kipróbálom."
Csak nem a közeljövőben.
Az Epic Games Launcher el sem indul, mivel a processzorba integrált Intel® HD Graphics 3000 (SNB GT2) videókártya a program által nem támogatott.
"Unsupported Graphics Card
There is a problem with your graphics card. Please ensure your card meets the minimum system requirements and that you have the latest drivers installed."
Mondjuk az illesztőprogram valószínűleg nem a legfrissebb, mivel az Intel videókártyák illesztőprogramjait tudtommal a szállított kernelben fejlesztik, és nálam jelenleg az 5.4.0-29-generic kernel van használatban, ami bár régebbi (az 5.4-es verzió 2019 november 24-én jelent meg), de még mindig támogatott.
Bár szerintem nem az illesztőprogrammal van gond. Utánanéztem, és a Windows 10 sem támogatja. A régebbi Windows verziók meg már nem támogatottak, szóval azokat nem érdemes feltelepíteni. Majd veszek egy dedikált Ati vagy Nvidia videókártyát.
d.r.i. – május 19. 20.13 – előzmény
Lutris alól próbáltad? Talán.
Xplosive – május 19. 21.00 – előzmény
A javaslatodra most megpróbáltam, de lényegében ugyanaz történik.
Annyi a különbség, hogy itt elindult az Epic Games Launcher addig, amíg letöltött és leellenőrzött valami update-et, de utána ugyanazt a hibaüzenetet adta. Másodjára elindítva is leellenőrzi az update-et, de ugyanaz a hibaüzenet.
Viszont az az érdekesség, hogy a GTA V Lutris oldala szerint - kis finomhangolással - működik a játék Epic Games Store-os verziója Lutris-szal.
"On first launch, resolution in Grand Theft Auto may be a bit borked. Switch game to borderless windowed mode in settings to workaround that."
"Az első indításnál a képfelbontás a GTA-ban egy kicsit megtört lehet. Váltsd át a játékot szegély nélküli ablakos módra a beállításokban, hogy megkerüld azt."
Ha veszek dedikált videókártyát, akkor ezek alapján a Lutris-szal biztosan fog menni a játék Epic Games Store-os kiadása Linux alatt. Meg akkor ezek szerint másoknál is megy.
sömike – május 19. 21.16 – előzmény
"Ha veszek dedikált videókártyát, akkor ezek alapján a Lutris-szal biztosan fog menni a játék Epic Games Store-os kiadása Linux alatt"
A kis optimista. :)
a mester – május 19. 18.49 – előzmény
Szerintem egy Ati kártyával már nem sokra mennél :)
Xplosive – május 19. 19.00 – előzmény
Igazad van. AMD-re gondoltam.